Müra võib tähendada nii midagi ebameeldivat kui ka kaootilist. See pole ilmtingimata üks ja seesama. Nagu korrapära ei pea olema kindlasti ühtlustumine, pigem on just see soojussurnud ühtlustumine meie jaoks müra. Muusika, ka laiemalt võetuna, paikneb kahe äärmuse vahel, üheltpoolt  piirab teda heli, mida me enam muusikaks ei pea - just müra, teisalt jälle heli puudumine - vaikus. Muusika peaks neile vastanduma - mürale ja vaikusele. Mis ta siis on? Mis veel on muusika ja mis enam mitte? See on küsimus raamist, mis määratleb muusikat muusikana, "loob" ta.